text: Secció Excursionista del Centre de Lectura de Reus: d'octubre 2015
  Assistència al 39è Aplec Excursionista dels Països Catalans a Pedreguer. Del 9 al 12 d'octubre de 2015
  La Secció Excursionista ha desplaçat fins a Pedreguer (Marina Alta) a 23 dels seus socis, una de les representacions més nodrides de totes les entitats que han assistit a l'Aplec. Ens hem hostatjat a la vila de Gata de Gorgos a pocs quilòmetres de Pedreguer i hem pogut gaudir d'uns dies d'allò més profitosos en un Aplec organitzat de manera impecable pel Centre Excursionista de Pedreguer. Hem participat en diverses de les nombroses excursions proposades en funció del grau de dificultat i de la condició física de cadascun de nosaltres. Els paisatges per on hem caminat han estat força espectaculars malgrat aquelles terres han patit com poques la terrible especulació urbanística que s'ha desfermat al País Valencià sobretot damunt la seva costa. També hem pogut comprovar que, malgrat la nul·la protecció institucional que fins ara ha tingut, l'ús quotidià de la llengua és ben normalitzat en pobles com Pedreguer o Gata de Gorgos, a diferència del que pot semblar a qui segueix l'actualitat.
  A part de les excursions l'organització de l'Aplec ha ofert actes i visites culturals força interessants. L'Aplec ha reunit al voltant d'unes 900 persones d'arreu dels Països Catalans. Des d'aquí la nostra enhorabona a l'organització per la seva tasca del tot reeixida!
  Us enllacem els àlbums de fotografies d'algunes de les fotografies que hem fet els Socis de la Secció: